# Oketa Kon wea Tagetim PALM wakman

Samfala wakman blo Pacific Australia Labour Mobility (PALM) scheme insaed big kaon bikos oketa givimaot infomeison abaotem oketa seleva and bank account blo oketa.

|  |
| --- |
| Wanem fo keakea lo hem |
| * **Man visitim iu:** samwan noknok lo door blo iu and sei hem save helpem iu kasem cash or loan – staka taem winim $5,000. * **Infomeison abaotem iu or bank blo iu:** oketa ask fo infomeison blo iu, osem ID blo iu, or internet banking infomeison blo iu. * **Commission peiment:** hem tekem selen from iu and sei hem bae iusim fo kasem moa selen fo iu. * **Talem narawan abaotem loan osem**: samfala taem man ia askem iu fo talem pipol lo komuniti abaotem cash peiment osem. |

### Wanem iu shud save

If samwan kam lo haos blo iu and iu warim seifti blo iu, plis kolem **000** or go kasem police station klosap lo iu.

* **Kipim infomeison blo iu seif:** 
  + No givim bank account or password lo eniwan
  + No givim eni ID dokument lo eniwan iu no save.
* **Report:** kontaktim bank blo iu if iu lukim eniting hem difren or if konman kasem selen or infomeison blo iu.
* **Do not knock:** printim and putum lo doorblo iu ‘do not knock’ saen.

### Sapot and help for gud baek

If iu talem infomeison abaotem iuseleva or bank account blo iu, kwiktaem:

* **Kontaktim bank blo iu:** if iu talem eniting abaotem bank account or password, contactim bank kwiktaem. Askem bank fo stopem eni transaction.
* **Protectim iuseleva:** If iu sharem eni infomeison abaotem iuseleva, iu save kontaktim IDCARE fo advaes. IDCARE save helpem iu gud baek and protektim iu lo future. Iu save kontaktim IDCARE lo (1800 595 160).
* **Help saed lo selen:**If iu problem saed lo selen and no sua wanem fo duim, kontaktim National Debt Helpline lo (1800 007 007) fo free sapot from wanfala financial counsellor.
* **Crisis sapot:** If iu problem from disfala kon and iu laek talem lo eniwan, plis kontaktim:
  + Lifeline - kolem (131 114), available 24 hours lo day, 7 days lo week or iu save stori lo samwan from online crisis support chat (<https://www.lifeline.org.au/>).
  + Beyond Blue – Iu save stori witim wanfala counsellor lo (<https://www.beyondblue.org.au/support-service/chat>).